bel paese
Store norske leksikon,Næringsmidler og husholdning,Mat,Oster
Bel Paese er en italiensk halvmyk industriost som ble oppfunnet av Egidio Galbani i 1906. Osten kommer i flere størrelser, fra små munnfuller til to og et halvt kilos hjul.
Osten har hentet navnet sitt fra boken Il Bel Paese («Det vakre landet»), som kom ut i 1873 og er skrevet av Antonio Stoppani.Bel Paese blir pakket i metallfolie eller plast og har et kart over Italia og portrett av Antonio Stoppani på etiketten. Osten er kremfarget og myk med en mild, fruktig smak. Fettinnhold i tørrstoffet er 45–50 prosent.Osten tilvirkes av pasteurisert kumelk og modnes i seks til åtte uker før salg. Les mer i Store norske leksikon ost italiensk mat